Lukácsy Kristóf

**Lukácsy Kristóf**, ([Bethlen](https://hu.wikipedia.org/wiki/Bethlen_%28telep%C3%BCl%C3%A9s%29), ([Szolnok-Doboka vármegye](https://hu.wikipedia.org/wiki/Szolnok-Doboka_v%C3%A1rmegye%22%20%5Co%20%22Szolnok-Doboka%20v%C3%A1rmegye)), [1804](https://hu.wikipedia.org/wiki/1804). [március 30.](https://hu.wikipedia.org/wiki/M%C3%A1rcius_30.) – [Szamosújvár](https://hu.wikipedia.org/wiki/Szamos%C3%BAjv%C3%A1r), [1876](https://hu.wikipedia.org/wiki/1876). [október 24.](https://hu.wikipedia.org/wiki/Okt%C3%B3ber_24.) ) katolikus pap, egyházi és történetíró, armenológus.

Életpályája

Középiskolai és bölcsészeti tanulmányait Szamosújvárt és [Gyulafehérvárt](https://hu.wikipedia.org/wiki/Gyulafeh%C3%A9rv%C3%A1r), a teológiát pedig a [bécsi](https://hu.wikipedia.org/wiki/B%C3%A9cs) egyetemen végezte. 1826-ban Bécsben örmény katolikus pappá szentelték, ezt követően 1837-ig Szamosújvárt mint segédlelkész működött. 1837-1853-ig gyulafehérvári papneveldei tanár. 1853 és 1856 között ugyanott gimnáziumi igazgató tanár volt. 1856-1876 között mint szamosújvári örmény katolikus plébános és főesperes működött. 40 000 forint vagyonát az általa alapított és Világosító szent Gergelyről nevezett örmény katolikus fiúárvaháznak hagyományozta. Az [örmény-magyar nyelvrokonság](https://hu.wikipedia.org/w/index.php?title=%C3%96rm%C3%A9ny-magyar_nyelvrokons%C3%A1g&action=edit&redlink=1) szószólójaként írott *A magyarok őselei, hajdankori nevei és lakhelyei* című munkáját a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) elismeréssel jutalmazta.

Művei

* A magyarok őselei, hajdankori nevei és lakhelyei. [Kolozsvár](https://hu.wikipedia.org/wiki/Kolozsv%C3%A1r), [1870](https://hu.wikipedia.org/wiki/1870) – reprint: [Budapest](https://hu.wikipedia.org/wiki/Budapest), [2000](https://hu.wikipedia.org/wiki/2000) [ISBN 9630388944](https://hu.wikipedia.org/wiki/Speci%C3%A1lis%3AK%C3%B6nyvforr%C3%A1sok/9630388944)
* Historia Armenorum Transsylvaniae címen latin nyelven forrásmunkát tett közzé (Bécs, 1859).
* Adalékok az erdélyi örmények történetéhez;
* Világosító Szent Gergely élete;
* Örmény-magyar-latin szótár (kéziratban).

Források

https://hu.wikipedia.org/wiki/Lukácsy\_Kristóf